CELEX: 32017R1940
Language: el
Date: 2017-07-13 00:00:00
Title: Κατ' εξουσιοδότηση κανονισμός (ΕΕ) 2017/1940 της Επιτροπής, της 13ης Ιουλίου 2017, για τη συμπλήρωση του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά το περιεχόμενο και τη μορφή των ζωοτεχνικών πιστοποιητικών που εκδίδονται για τα καθαρόαιμα ιπποειδή αναπαραγωγής και περιέχονται σε μοναδικό ισόβιο έγγραφο ταυτοποίησης για τα ιπποειδή (Κείμενο που παρουσιάζει ενδιαφέρον για τον ΕΟΧ )

25.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 275/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/1940 ΤΗΣ ΕΠΙΤΡΟΠΉΣ
   της 13ης Ιουλίου 2017
   για τη συμπλήρωση του κανονισμού (ΕΕ) 2016/1012 του Ευρωπαϊκού Κοινοβουλίου και του Συμβουλίου όσον αφορά το περιεχόμενο και τη μορφή των ζωοτεχνικών πιστοποιητικών που εκδίδονται για τα καθαρόαιμα ιπποειδή αναπαραγωγής και περιέχονται σε μοναδικό ισόβιο έγγραφο ταυτοποίησης για τα ιπποειδή
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1012 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων») (1), και ιδίως το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) 2016/1012 προβλέπει τους ζωοτεχνικούς και γενεαλογικούς κανόνες για το εμπόριο ζώων αναπαραγωγής και για την είσοδό τους στην Ένωση. Ο κανονισμός (ΕΕ) 2016/1012 εφαρμόζεται από την 1η Νοεμβρίου 2018.
            
         
               (2)
            
            
               Το άρθρο 30 του κανονισμού (ΕΕ) 2016/1012 θεσπίζει τους κανόνες για την έκδοση, το περιεχόμενο και τη μορφή των ζωοτεχνικών πιστοποιητικών που συνοδεύουν τα ζώα αναπαραγωγής και το αναπαραγωγικό υλικό τους («ζωοτεχνικό πιστοποιητικό»). Προβλέπει ότι, όταν τα καθαρόαιμα ζώα αναπαραγωγής που έχουν εγγραφεί σε βιβλίο αναπαραγωγής το οποίο τηρείται από κοινωνία εκτροφής αποτελούν αντικείμενο εμπορίας και όταν τα εν λόγω καθαρόαιμα ζώα αναπαραγωγής πρόκειται να εγγραφούν σε άλλο βιβλίο αναπαραγωγής, τα εν λόγω ζώα αναπαραγωγής συνοδεύονται από ζωοτεχνικό πιστοποιητικό.
            
         
               (3)
            
            
               Το άρθρο 30 παράγραφος 6 του κανονισμού (ΕΕ) 2016/1012 προβλέπει ότι τα ζωοτεχνικά πιστοποιητικά πρέπει να περιλαμβάνουν τις πληροφορίες που ορίζονται στα αντίστοιχα μέρη και κεφάλαια του παραρτήματος V του εν λόγω κανονισμού. Το άρθρο 32 παράγραφος 1 του κανονισμού (ΕΕ) 2016/1012 προβλέπει ότι, κατά παρέκκλιση από το άρθρο 30 παράγραφος 6, στην περίπτωση των καθαρόαιμων ιπποειδών αναπαραγωγής, οι πληροφορίες που ορίζονται στο παράρτημα V μέρος 2 κεφάλαιο I του εν λόγω κανονισμού περιλαμβάνονται σε μοναδικό ισόβιο έγγραφο ταυτοποίησης για τα ιπποειδή και εκδίδονται κατ' εξουσιοδότηση πράξεις σχετικά με το περιεχόμενο και τη μορφή των εν λόγω εγγράφων ταυτοποίησης.
            
         
               (4)
            
            
               Το παράρτημα V μέρος 2 κεφάλαιο I του κανονισμού (ΕΕ) 2016/1012 ορίζει κανόνες σχετικά με τις πληροφορίες που πρέπει να περιλαμβάνονται στα ζωοτεχνικά πιστοποιητικά για καθαρόαιμα ζώα αναπαραγωγής. Οι πληροφορίες αυτές περιλαμβάνουν το σύστημα ταυτοποίησης και τον ατομικό αριθμό ταυτοποίησης που δίδεται στο καθαρόαιμο ζώο αναπαραγωγής σύμφωνα με τον νόμο για την υγεία των ζώων της Ένωσης σχετικά με την ταυτοποίηση και την καταχώριση των ζώων του οικείου είδους.
            
         
               (5)
            
            
               Ο κανονισμός (ΕΕ) 2016/429 του Ευρωπαϊκού Κοινοβουλίου και του Συμβουλίου (2) θεσπίζει τις απαιτήσεις ιχνηλασιμότητας για τα δεσποζόμενα χερσαία ζώα και το ζωικό αναπαραγωγικό υλικό. Το άρθρο 114 του εν λόγω κανονισμούορίζει ότι οι υπεύθυνοι επιχειρήσεων που διατηρούν δεσποζόμενα ζώα που ανήκουν στα ιπποειδή εξασφαλίζουν ότι τα εν λόγω ζώα ταυτοποιούνται ατομικά με έναν μοναδικό κωδικό, ο οποίος καταχωρίζεται στην ηλεκτρονική βάση δεδομένων που προβλέπεται στον εν λόγω κανονισμό, καθώς και από ένα ορθά συμπληρωμένο μοναδικό ισόβιο έγγραφο ταυτοποίησης. Προκειμένου το ζωοτεχνικό πιστοποιητικό να είναι, στο μέτρο του δυνατού, προσαρμοσμένο στο εν λόγω μοναδικό ισόβιο έγγραφο ταυτοποίησης ως προς το περιεχόμενο και τη διοικητική διαδικασία, στον κανονισμό (ΕΕ) 2016/1012 προβλέπεται η έκδοση κατ' εξουσιοδότηση πράξεων όσον αφορά τη μορφή και το περιεχόμενο του μοναδικού ισόβιου εγγράφου ταυτοποίησης για ιπποειδή.
            
         
               (6)
            
            
               Ως εκ τούτου, είναι απαραίτητο να καθοριστεί το περιεχόμενο και η μορφή του ζωοτεχνικού πιστοποιητικού που πρέπει να περιέχεται στο μοναδικό ισόβιο έγγραφο ταυτοποίησης για τα ιπποειδή, με το οποίο τα ιπποειδή να ταυτοποιούνται σύμφωνα με το άρθρο 114 παράγραφος 1 στοιχείο γ) του κανονισμού (ΕΕ) 2016/429, και το οποίο πρέπει να συνοδεύει τα καθαρόαιμα ιπποειδή αναπαραγωγής, ανά πάσα στιγμή, μεταξύ άλλων όταν αποτελούν αντικείμενο εμπορίου εντός της Ένωσης.
            
         
               (7)
            
            
               Το άρθρο 31 του κανονισμού (ΕΕ) 2016/1012 προβλέπει παρεκκλίσεις από τις απαιτήσεις για την έκδοση, το περιεχόμενο και τη μορφή των ζωοτεχνικών πιστοποιητικών για το εμπόριο ζώων αναπαραγωγής. Προβλέπει ότι, όταν τα αποτελέσματα του ελέγχου απόδοσης ή της γενετικής αξιολόγησης δημοσιοποιούνται σε δικτυακό τόπο, στο ζωοτεχνικό πιστοποιητικό είναι δυνατόν να γίνεται παραπομπή στον εν λόγω δικτυακό τόπο στον οποίο είναι προσβάσιμα τα αποτελέσματα αυτά, αντί να αναφέρονται τα ίδια τα αποτελέσματα στο ζωοτεχνικό πιστοποιητικό. Η δυνατότητα αυτή θα πρέπει να αντικατοπτρίζεται στις απαιτήσεις για το ζωοτεχνικό πιστοποιητικό για το εμπόριο καθαρόαιμων ιπποειδών αναπαραγωγής που ορίζονται στον παρόντα κανονισμό.
            
         
               (8)
            
            
               Στο παράρτημα I μέρος 3 του κανονισμού (ΕΕ) 2016/1012 ορίζονται συμπληρωματικές απαιτήσεις για κοινωνίες εκτροφής που καταρτίζουν ή τηρούν βιβλία αναπαραγωγής για καθαρόαιμα ιπποειδή αναπαραγωγής. Σύμφωνα με το μέρος 3 σημείο 1 του ίδιου παραρτήματος, τα καθαρόαιμα ιπποειδή αναπαραγωγής εγγράφονται σε βιβλίο αναπαραγωγής, όταν ταυτοποιούνται με συνοδευτικό πιστοποιητικό και, όταν το απαιτεί το πρόγραμμα αναπαραγωγής, ως«νεογέννητα πουλάρια». Κατά παρέκκλιση από τον κανόνα αυτό, ένα κράτος μέλος ή, εάν έτσι αποφασίσει, η αρμόδια αρχή του, μπορεί να επιτρέπει σε μια κοινωνία εκτροφής να εγγράψει καθαρόαιμα ιπποειδή αναπαραγωγής στο βιβλίο αναπαραγωγής που τηρεί η εν λόγω κοινωνία εκτροφής, όταν τα εν λόγω ζώα ταυτοποιούνται με οιαδήποτε άλλη κατάλληλη μέθοδο που παρέχει τουλάχιστον τον ίδιο βαθμό βεβαιότητας με ένα συνοδευτικό πιστοποιητικό ελέγχου όπως ο έλεγχος καταγωγής με βάση ανάλυση DNA ή ανάλυση των ομάδων αίματος, υπό την προϋπόθεση ότι η εξουσιοδότηση αυτή είναι σύμφωνη με τις αρχές που καθορίζονται από την κοινωνία εκτροφής που τηρεί το βιβλίο αναπαραγωγής καταγωγής της εν λόγω φυλής.
            
         
               (9)
            
            
               Λαμβάνοντας υπόψη τις απαιτήσεις που καθορίζονται στο παράρτημα I μέρος 3 σημείο 1 του κανονισμού (ΕΕ) 2016/1012, οι πληροφορίες σχετικά με την κάλυψη πιστοποιητικού, με την ταυτοποίηση ως «νεογέννητου πουλαριού» και σχετικά με τα αποτελέσματα ελέγχου καταγωγής θα πρέπει να αντικατοπτρίζονται στους κανόνες σχετικά με το περιεχόμενο των ζωοτεχνικών πιστοποιητικών για τα καθαρόαιμα ιπποειδή αναπαραγωγής που ορίζονται στον παρόντα κανονισμό.
            
         
               (10)
            
            
               Για να διασφαλίσουν τη μοναδικότητα και τη συνέχεια της ταυτοποίησης των καθαρόαιμων ιπποειδών αναπαραγωγής και σύμφωνα με τις απαιτήσεις που ορίζονται στο σημείο 1 στοιχείο γ) και στο σημείο 3 του κεφαλαίου Ι του μέρους 1 του παραρτήματος II του κανονισμού (ΕΕ) 2016/1012, ο μοναδικός κωδικός, όπως προβλέπεται στο άρθρο 114 παράγραφος 1 στοιχείο α) του κανονισμού (ΕΕ) 2016/429, και το όνομα των εν λόγω ζώων αναπαραγωγής θα πρέπει να περιλαμβάνονται στο ζωοτεχνικό πιστοποιητικό για το εμπόριο ως μέρος των στοιχείων ταυτοποίησης.
            
         
               (11)
            
            
               Ο εκτελεστικός κανονισμός (ΕΕ) 2015/262 της Επιτροπής (3) απαιτεί ο οργανισμός έκδοσης, συμπεριλαμβανομένων των οργανώσεων ή ενώσεων που καθιερώνουν ή διατηρούν γενεαλογικά βιβλία για τα καταχωρισμένα ιπποειδή, να αποδίδει σε κάθε ιπποειδές έναν μοναδικό ισόβιο αριθμό, ο οποίος ομαδοποιεί, σε μορφή αλφαριθμητικού κωδικού, τις πληροφορίες σχετικά με το μεμονωμένο ιπποειδές και τη βάση δεδομένων και τη χώρα όπου καταχωρίστηκαν για πρώτη φορά οι εν λόγω πληροφορίες. Αυτός ο μοναδικός ισόβιος αριθμός πρέπει να είναι συμβατός με το σύστημα UELN (μοναδικός ισόβιος αριθμός ιπποειδούς).
            
         
               (12)
            
            
               Το σύστημα UELN έχει συμφωνηθεί παγκοσμίως μεταξύ των σημαντικότερων οργανώσεων εκτροφής ίππων και ιππικών αγώνων. Αναπτύχθηκε με πρωτοβουλία της Παγκόσμιας Ομοσπονδίας Εκτροφής Ίππων Αθλητισμού (World Breeding Federation for Sport Horses, WBFSH), της Διεθνούς Επιτροπής Γενεαλογικών Βιβλίων (International Stud-Book Committee, ISBC), της Παγκόσμιας Οργάνωσης Αραβικών Ίππων (World Arabian Horse Organization, WAHO), της Ευρωπαϊκής Διάσκεψης Οργανώσεων Αραβικών Ίππων (European Conference of Arabian Horse Organisations, ECAHO), της Διεθνούς Διάσκεψης Αγγλο-αραβικών Ίππων (Conférence internationale de l'anglo-arabe, CIAA), της Διεθνούς Ομοσπονδίας Ιππασίας (Fédération équestre internationale, FEI) και της Ευρωπαϊκής Ένωσης Τριποδισμού (Union européenne du trot, UET). Πληροφορίες σχετικά με το εν λόγω σύστημα είναι διαθέσιμες στον δικτυακό τόπο του UELN (4).
            
         
               (13)
            
            
               Η μορφή και το περιεχόμενο του ατομικού αριθμού ταυτοποίησης που αναφέρεται στο παράρτημα II μέρος 1 κεφάλαιο I σημείο 3 του κανονισμού (ΕΕ) 2016/1012 δεν μπορούν να αποφασιστούν πριν από την έκδοση των κατ' εξουσιοδότηση πράξεων που ορίζουν τις λεπτομερείς απαιτήσεις ως προς τα μέσα και τις μεθόδους ταυτοποίησης,συμπεριλαμβανομένων της εφαρμογής και της χρήσης τους, σύμφωνα με το άρθρο 118 παράγραφος 1 στοιχείο α) του κανονισμού (ΕΕ) 2016/429. Ωστόσο, στο ζωοτεχνικό πιστοποιητικό θα πρέπει να παρέχονται κενά πεδία για την καταχώριση του μοναδικού ισόβιου αριθμού που αποδίδεται σε καθαρόαιμα ιπποειδή αναπαραγωγής, σύμφωνα με τον εκτελεστικό κανονισμό (ΕΕ) 2015/262.
            
         
               (14)
            
            
               Μέχρι τις 21 Απριλίου 2021, που είναι η ημερομηνία εφαρμογής του κανονισμού (ΕΕ) 2016/429, το μέρος I του ζωοτεχνικού πιστοποιητικού που παρατίθεται στο παράρτημα του παρόντος κανονισμού είναι προαιρετικό αν ένα μοναδικό ισόβιο έγγραφο ταυτοποίησης για τα ιπποειδή περιλαμβάνει το τμήμα V του υποδείγματος εγγράφου ταυτοποίησης που ορίζεται στο μέρος 1 του παραρτήματος I του εκτελεστικού κανονισμού (ΕΕ) 2015/262.
            
         
               (15)
            
            
               Ο παρών κανονισμός θα πρέπει να εφαρμόζεται από την 1η Νοεμβρίου 2018 σύμφωνα με την ημερομηνία εφαρμογής που προβλέπεται στον κανονισμό (ΕΕ) 2016/1012,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το περιεχόμενο και η μορφή του ζωοτεχνικού πιστοποιητικού που αποτελεί μέρος του μοναδικού ισόβιου εγγράφου ταυτοποίησης για καθαρόαιμα ιπποειδή αναπαραγωγής και προβλέπεται στο άρθρο 32 παράγραφος 1 του κανονισμού (ΕΕ) 2016/1012 («ζωοτεχνικό πιστοποιητικό») παρουσιάζεται όπως ορίζεται στο παράρτημα του παρόντος κανονισμού.
   Άρθρο 2
   Τα μέρη I και ΙΙ του ζωοτεχνικού πιστοποιητικού περιέχονται στο μοναδικό ισόβιο έγγραφο ταυτοποίησης για καθαρόαιμα ιπποειδή αναπαραγωγής που εκδίδεται σύμφωνα με το άρθρο 114 παράγραφος 1 στοιχείο γ) του κανονισμού (ΕΕ) 2016/429 και συμμορφώνεται με τα ακόλουθα:
   
               α)
            
            
               Το μέρος I αποτελεί τμήμα του μοναδικού ισόβιου εγγράφου ταυτοποίησης που πρέπει να καταρτιστεί σύμφωνα με το άρθρο 118 παράγραφος 2 στοιχείο β) του κανονισμού (ΕΕ) 2016/429.
            
         
               β)
            
            
               Το μέρος II είναι είτε:
               
                           i)
                        
                        
                           μέρος του τμήματος που αναφέρεται στο στοιχείο α) του παρόντος άρθρου και στην περίπτωση αυτή το μέρος II περιέχει περισσότερες από μία σελίδα για επικαιροποιήσεις των πληροφοριών, ή
                        
                     
                           ii)
                        
                        
                           συνημμένο, όταν αυτό επιτρέπεται από την αρμόδια αρχή σύμφωνα με το άρθρο 32 παράγραφος 4 του κανονισμού (ΕΕ) 2016/1012, στο μοναδικό ισόβιο έγγραφο ταυτοποίησης, και στην περίπτωση αυτή πρέπει να συνδεθεί με το μέρος I που αναφέρεται στο στοιχείο α) του παρόντος άρθρου με την εγγραφή του ατομικού αριθμού ταυτοποίησης, που αναφέρεται ως «μοναδικός κωδικός» στο άρθρο 114 παράγραφος 1 στοιχείο α) του κανονισμού (ΕΕ) 2016/429.
                        
                     
         Άρθρο 3
   1.   Από την 1η Νοεμβρίου 2018, το κεφάλαιο V του εγγράφου ταυτοποίησης που εκδίδεται για καθαρόαιμο ιπποειδές αναπαραγωγής σύμφωνα με τον εκτελεστικό κανονισμό (ΕΕ) 2015/262 συμπληρώνεται σύμφωνα με το άρθρο 9 παράγραφος 2 και, εφόσον είναι αναγκαίο για τους σκοπούς του άρθρου 30 παράγραφος 4 του κανονισμού (ΕΕ) 2016/1012, συμπληρώνεται από το μέρος II του ζωοτεχνικού πιστοποιητικού, όπως περιγράφεται στο άρθρο 2 στοιχείο β) σημείο ii) του παρόντος κανονισμού.
   2.   Το μέρος II του ζωοτεχνικού πιστοποιητικού επισυνάπτεται στο μοναδικό ισόβιο έγγραφο ταυτοποίησης που εκδίδεται σύμφωνα με τον εκτελεστικό κανονισμό (ΕΕ) 2015/262 και συνδέεται με το πιστοποιητικό καταγωγής, όπως ορίζεται στο τμήμα V του μέρους 1 του παραρτήματος I του εν λόγω κανονισμού με την εγγραφή του μοναδικού ισόβιου αριθμού όπως ορίζεται στο άρθρο 2 στοιχείο ιε) του εν λόγω κανονισμού.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Νοεμβρίου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 171 της 29.6.2016, σ. 66.
   
      (2)  Κανονισμός (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (ΕΕ L 84 της 31.3.2016, σ. 1).
   
      (3)  Εκτελεστικός κανονισμός (ΕΕ) 2015/262 της Επιτροπής, της 17ης Φεβρουαρίου 2015, για τη θέσπιση κανόνων βάσει των οδηγιών 90/427/ΕΟΚ και 2009/156/ΕΚ του Συμβουλίου σχετικά με τις μεθόδους αναγνώρισης των ιπποειδών (κανονισμός διαβατηρίου ιπποειδών) (ΕΕ L 59 της 3.3.2015, σ. 1).
   
      (4)  http://www.ueln.net
   
      ΠΑΡΑΡΤΗΜΑ
      
         Ζωοτεχνικό πιστοποιητικό
      
      
         για το εμπόριο καθαρόαιμων ιπποειδών αναπαραγωγής (Equus caballus και Equus asinus), σύμφωνα με το παράρτημα V μέρος 2 κεφάλαιο 1 του κανονισμού (ΕΕ) 2016/1012
      
      
                  ΜΕΡΟΣ I
               
            
                  
                              1.
                           
                           
                              Ονομασία της κοινωνίας εκτροφής ή αρμόδιας αρχής που εκδίδει το πιστοποιητικό
                              
                                 (αναφέρατε στοιχεία επικοινωνίας και, αν υπάρχει, παραπομπή σε δικτυακό τόπο)
                              
                           
                        
            
                  
                              2.
                           
                           
                              Ονομασία του βιβλίου αναπαραγωγής
                           
                        
               
                  
                              3.
                           
                           
                              Ονομασία της φυλής
                           
                        
            
                  
                              4.
                           
                           
                              Ονομασία και εμπορική ονομασία του ζώου (1) και κωδικός της χώρας γέννησης (2)
                              
                           
                        
               
                  
                              5.1.
                           
                           
                              Ατομικός αριθμός ταυτοποίησης (3)
                              
                           
                        
            
                  
                              6.
                           
                           
                              Αριθμός βιβλίου αναπαραγωγής (5)
                              
                           
                        
               
                  
                              5.2.
                           
                           
                              Μοναδικός ισόβιος αριθμός (4)
                              
                           
                        
               
                  ☐☐☐-☐☐☐-☐☐☐ ☐☐☐ ☐☐☐
               
            
                  
                              7.
                           
                           
                              Ταυτοποίηση του ζώου (1)
                                  (6)
                              
                           
                        
            
                  
                              7.1.
                           
                           
                              Κωδικός αναμεταδότη (1)
                              
                              Σύστημα ανάγνωσης (εκτός ISO 11784) (1)
                              
                              Ραβδοκώδικας (1)
                              
                           
                        
               
                  ☐☐☐ ☐☐☐ ☐☐☐ ☐☐☐ ☐☐☐
               
            
                  
                              7.2.
                           
                           
                              Εναλλακτική μέθοδος εξακρίβωσης της ταυτότητας (1)
                              
                           
                        
            
                  
                              8.
                           
                           
                              Ημερομηνία γέννησης του ζώου
                              
                                 (χρησιμοποιήστε μορφότυπο ηη/μμ/εεεε)
                              
                           
                        
               
                  
                              9.
                           
                           
                              Χώρα γέννησης του ζώου
                           
                        
            
                  
                              10.
                           
                           
                              Ονοματεπώνυμο, διεύθυνση και διεύθυνση ηλεκτρονικού ταχυδρομείου (1) του εκτροφέα
                           
                        
            
                  
                              11.
                           
                           
                              Γενεαλογία (7)
                                  (8)
                              
                           
                        
            
                  
                              11.1.
                           
                           
                              Πατέρας
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.1.1.
                           
                           
                              Εκ πατρός πάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.1.1.1. (1)
                              
                           
                           
                              Εκ πατρός προπάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
               
                   
               
            
                   
               
            
                  
                              11.1.1.2. (1)
                              
                           
                           
                              Εκ πατρός προμάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.1.2.
                           
                           
                              Εκ πατρός μάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.1.2.1. (1)
                              
                           
                           
                              Εκ πατρός προπάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.1.2.2. (1)
                              
                           
                           
                              Εκ πατρός προμάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.2.
                           
                           
                              Μητέρα
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.2.1.
                           
                           
                              Εκ μητρός πάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.2.1.1. (1)
                              
                           
                           
                              Εκ μητρός προπάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.2.1.2. (1)
                              
                           
                           
                              Εκ μητρός προμάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.2.2.
                           
                           
                              Εκ μητρός μάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                  
                              11.2.2.1. (1)
                              
                           
                           
                              Εκ μητρός προπάππος
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              11.2.2.2. (1)
                              
                           
                           
                              Εκ μητρός προμάμμη
                              Αριθμός και τμήμα καταχώρισης στο βιβλίο αναπαραγωγής
                           
                        
               
                   
               
            
                   
               
            
                  
                              12.1.
                           
                           
                              Τόπος
                              
                                 (τόπος έκδοσης)
                              
                           
                        
               
                  
                              12.2.
                           
                           
                              Στις
                              
                                 (ημερομηνία έκδοσης σε μορφότυπο ηη/μμ/εεεε)
                              
                           
                        
               
                   
               
            
                  
                              12.3.
                           
                           
                              Ονοματεπώνυμο και ιδιότητα του/της υπογράφοντος/-ουσας
                              
                                 (με κεφαλαία γράμματα ονοματεπώνυμο και ιδιότητα του προσώπου
                                  (9)
                                 που εξουσιοδοτήθηκε από την κοινωνία εκτροφέων ή την αρμόδια αρχή που εκδίδει το πιστοποιητικό να υπογράψει αυτό το τμήμα του ζωοτεχνικού πιστοποιητικού)
                              
                           
                        
               
                  
                              12.4.
                           
                           
                              Υπογραφή
                           
                        
            
         
      
                  ΜΕΡΟΣ ΙΙ
               
            
                  
                              1.1.
                           
                           
                              Ατομικός αριθμός ταυτοποίησης (10)
                              
                           
                        
                              1.2.
                           
                           
                              Μοναδικός ισόβιος αριθμός (11) ☐☐☐-☐☐☐-☐☐☐☐☐☐☐☐☐
                           
                        
               
                  
                              2.
                           
                           
                              Ταυτοποίηση του ζώου (12)
                              
                           
                        
                              2.1.
                           
                           
                              Κωδικός αναμεταδότη (13) ☐☐☐ ☐☐☐ ☐☐☐ ☐☐☐ ☐☐☐
                              Σύστημα ανάγνωσης (εκτός ISO 11784) (13)
                              
                              Ραβδοκώδικας (13)
                              
                           
                        
            
                  
                              3.
                           
                           
                              Φύλο
                           
                        
               
                  
                              2.2.
                           
                           
                              Εναλλακτική μέθοδος εξακρίβωσης της ταυτότητας (12)
                              
                           
                        
            
                  
                              4.
                           
                           
                              Κλάση εντός του κύριου τμήματος του βιβλίου αναπαραγωγής (13)
                              
                           
                        
               
                  
                              5.
                           
                           
                              Ονοματεπώνυμο, διεύθυνση και διεύθυνση ηλεκτρονικού ταχυδρομείου (13) του ιδιοκτήτη (16)
                              
                           
                        
            
                  
                              4.1.
                           
                           
                              Ονομασία του βιβλίου αναπαραγωγής (14)
                              
                           
                        
               
                  
                              4.2.
                           
                           
                              Κλάση εντός του κύριου τμήματος (15)
                              
                           
                        
            
                  
                              6.
                           
                           
                              Συμπληρωματικές πληροφορίες (13)
                                  (17)
                                  (18)
                              
                           
                        
                              6.1.
                           
                           
                              Αποτελέσματα του ελέγχου απόδοσης
                           
                        
                              6.2.
                           
                           
                              Επικαιροποιημένα αποτελέσματα της τελευταίας γενετικής αξιολόγησης που πραγματοποιήθηκε την
                              
                                 (ημερομηνία με μορφή ηη.μμ.εεεε)
                              
                           
                        
                              6.3.
                           
                           
                              Γενετικά ελαττώματα και γενετικές ιδιομορφίες του ζώου σε σχέση με το πρόγραμμα αναπαραγωγής
                           
                        
            
                  
                              6.4.
                           
                           
                              Σύστημα εξακρίβωσης της ταυτότητας και αποτέλεσμα (13)
                                  (19)
                                  (20)
                              
                           
                        
               
                  
                              6.5.
                           
                           
                              Αποτελέσματα του ελέγχου καταγωγής (13)
                                  (19)
                                  (21)
                              
                           
                        
            
                  
                              7.
                           
                           
                              Σπερματέγχυση/ζευγάρωμα (22)
                                  (23)
                              
                           
                        
                              7.1.
                           
                           
                              Ημερομηνία (χρησιμοποιήστε μορφότυπο ηη/μμ/εεεε)
                              
                           
                        
                              7.2.
                           
                           
                              Αριθμός συνοδευτικού πιστοποιητικού (24)
                              
                           
                        
                              7.3.
                           
                           
                              Ταυτοποίηση του αρσενικού ζώου δότη
                           
                        
                              7.3.1.
                           
                           
                              Ατομικός αριθμός ταυτοποίησης (10)
                              
                           
                        
                              7.3.2.
                           
                           
                              Μοναδικός ισόβιος αριθμός (11) ☐☐☐-☐☐☐-☐☐☐☐☐☐☐☐☐
                           
                        
            
                  
                              7.3.3.
                           
                           
                              Σύστημα εξακρίβωσης της ταυτότητας και αποτέλεσμα (13)
                                  (19)
                                  (20)
                              
                           
                        
               
                  
                              7.3.4.
                           
                           
                              Αποτελέσματα του ελέγχου καταγωγής (13)
                              
                           
                        
            
                  
                              8.1.
                           
                           
                              Τόπος
                              
                                 (τόπος έκδοσης)
                              
                           
                        
               
                  
                              8.2.
                           
                           
                              Στις
                              
                                 (ημερομηνία έκδοσης σε μορφότυπο ηη/μμ/εεεε)
                              
                           
                        
               
                   
               
            
                  
                              8.3.
                           
                           
                              Ονοματεπώνυμο και ιδιότητα του/της υπογράφοντος/-ουσας
                              
                                 [με κεφαλαία γράμματα ονοματεπώνυμο και ιδιότητα του προσώπου
                                  (25)
                                 που εξουσιοδοτήθηκε από την κοινωνία εκτροφής ή την αρμόδια αρχή που εκδίδει το πιστοποιητικό να υπογράψει αυτό το τμήμα του πιστοποιητικού]
                              
                           
                        
               
                  
                              8.4.
                           
                           
                              Υπογραφή
                           
                        
            
         (1)  Να μην συμπληρωθεί αν είναι άνευ αντικειμένου.
      
         (2)  Συμπληρώστε τον κωδικό χώρας, όταν απαιτείται από διεθνείς συμφωνίες σχετικά με τη φυλή.
      
         (3)  Ο ατομικός αριθμός ταυτοποίησης, σύμφωνα με το σημείο 3 του κεφαλαίου Ι του μέρους 1 του παραρτήματος ΙΙ του κανονισμού (ΕΕ) 2016/1012, αναφέρεται ως «μοναδικός κωδικός» στο άρθρο 114 παράγραφος 1 στοιχείο α) του κανονισμού (ΕΕ) 2016/429.
      
         (4)  Ο μοναδικός ισόβιος αριθμός όπως ορίζεται στο άρθρο 2 στοιχείο ιε) του εκτελεστικού κανονισμού (ΕΕ) 2015/262, αν έχει αποδοθεί σύμφωνα με τον εν λόγω κανονισμό.
      
         (5)  Απαιτείται, αν διαφέρει από τον ατομικό αριθμό ταυτοποίησης ή τον μοναδικό ισόβιο αριθμό που αποδίδεται σύμφωνα με τον εκτελεστικό κανονισμό (ΕΕ) 2015/262.
      
         (6)  Δεν απαιτείται αν το μέρος Ι του ζωοτεχνικού πιστοποιητικού αποτελεί αναπόσπαστο μέρος του μοναδικού ισόβιου εγγράφου ταυτοποίησης που εκδίδεται από την κοινωνία εκτροφής. Αν το μοναδικό ισόβιο έγγραφο ταυτοποίησης εκδόθηκε σύμφωνα με τον εκτελεστικό κανονισμό (ΕΕ) 2015/262, δηλώνεται ο μοναδικός ισόβιος αριθμός όπως ορίζεται στο άρθρο 2 στοιχείο ιε) του εν λόγω κανονισμού.
      
         (7)  Εάν χρειάζεται, προσθέστε συμπληρωματικές γενεές στο σημείο 11 του μέρους I.
      
         (8)  Συμπληρώστε τον ατομικό αριθμό ταυτοποίησης σύμφωνα με το παράρτημα II μέρος 1 κεφάλαιο I σημείο 3 του κανονισμού (ΕΕ) 2016/1012, ο οποίος αναφέρεται ως «μοναδικός κωδικός» στο άρθρο 114 παράγραφος 1 στοιχείο α) του κανονισμού (ΕΕ) 2016/429. Αν ο ατομικός αριθμός ταυτοποίησης δεν είναι διαθέσιμος ή είναι διαφορετικός από τον αριθμό με τον οποίο το ζώο έχει εγγραφεί στο βιβλίο αναπαραγωγής, συμπληρώστε τον αριθμό του βιβλίου αναπαραγωγής.
      
         (9)  Το πρόσωπο αυτό είναι εκπρόσωπος της κοινωνίας εκτροφής ή της αρμόδιας αρχής που αναφέρεται στο άρθρο 30 παράγραφος 2 στοιχείο β) του κανονισμού (ΕΕ) 2016/1012.
      
         (10)  Ο ατομικός αριθμός ταυτοποίησης, σύμφωνα με το σημείο 3 του κεφαλαίου Ι του μέρους 1 του παραρτήματος ΙΙ του κανονισμού (ΕΕ) 2016/1012, αναφέρεται ως «μοναδικός κωδικός» στο άρθρο 114 παράγραφος 1 στοιχείο α) του κανονισμού (ΕΕ) 2016/429.
      
         (11)  Ο μοναδικός ισόβιος αριθμός όπως ορίζεται στο άρθρο 2 στοιχείο ιε) του εκτελεστικού κανονισμού (ΕΕ) 2015/262, αν έχει αποδοθεί σύμφωνα με τον εν λόγω κανονισμό.
      
         (12)  Δεν απαιτείται, αν οι πληροφορίες αντιστοιχούν στις πληροφορίες που απαιτούνται στο σημείο 7 του μέρους I και τα μέρη I και II έχουν ενιαίο και αδιαίρετο σύνολο και περιέχονται ή επισυνάπτονται στο μοναδικό ισόβιο έγγραφο ταυτοποίησης. Αν το μοναδικό ισόβιο έγγραφο ταυτοποίησης εκδόθηκε σύμφωνα με τον εκτελεστικό κανονισμό (ΕΕ) 2015/262, δηλώνεται ο μοναδικός ισόβιος αριθμός όπως ορίζεται στο άρθρο 2 στοιχείο ιε) του εν λόγω κανονισμού.
      
         (13)  Να μην συμπληρωθεί, αν είναι άνευ αντικειμένου.
      
         (14)  Απαιτείται, αν διαφέρει από το σημείο 2 του μέρους I.
      
         (15)  Δεν απαιτείται, όταν οι πληροφορίες αυτές παρέχονται στο τμήμα V του εγγράφου ταυτοποίησης που εκδίδεται σύμφωνα με τον εκτελεστικό κανονισμό (ΕΕ) 2015/262.
      
         (16)  Δεν απαιτείται, αν οι πληροφορίες σχετικά με τον ιδιοκτήτη διατίθενται και είναι επικαιροποιημένες σε άλλα μέρη του μοναδικού ισόβιου εγγράφου ταυτοποίησης.
      
         (17)  Αν χρειαστεί, χρησιμοποιήστε συμπληρωματικό έντυπο σε χαρτί.
      
         (18)  Αν αυτή η γενετική πληροφορία είναι διαθέσιμη σε δικτυακό τόπο, μπορεί να παρασχεθεί αντ' αυτού παραπομπή στον εν λόγω δικτυακό τόπο, εφόσον το έχει εγκρίνει η αρμόδια αρχή σύμφωνα με το άρθρο 32 παράγραφος 3 του κανονισμού (ΕΕ) 2016/1012.
      
         (19)  Με βάση την ανάλυση DNA ή την ανάλυση της ομάδας αίματος.
      
         (20)  Απαιτείται σύμφωνα με το άρθρο 22 παράγραφος 1 του κανονισμού (ΕΕ) 2016/1012 για τα καθαρόαιμα ζώα αναπαραγωγής του είδους των ιπποειδών που χρησιμοποιούνται για τη συλλογή σπέρματος για τεχνητή σπερματέγχυση. Μπορεί να απαιτείται από τις κοινωνίες εκτροφής σύμφωνα με το άρθρο 22 παράγραφος 2 του κανονισμού (ΕΕ) 2016/1012 για τα καθαρόαιμα ζώα αναπαραγωγής του είδους των ιπποειδών που χρησιμοποιούνται για τη συλλογή ωοκυττάρων και εμβρύων.
      
         (21)  Αν απαιτείται από το πρόγραμμα αναπαραγωγής
      
         (22)  Απαιτείται στην περίπτωση εγκύων θηλυκών. Οι πληροφορίες είναι δυνατόν να παρασχεθούν σε ξεχωριστό έγγραφο.
      
         (23)  Διαγράφεται η περιττή ένδειξη.
      
         (24)  Αν δεν υπάρχει, παρέχονται τα αποτελέσματα του ελέγχου καταγωγής στο σημείο 7.3.4.
      
         (25)  Το πρόσωπο αυτό είναι εκπρόσωπος της κοινωνίας εκτροφής ή εκπρόσωπος της αρμόδιας αρχής που αναφέρεται στο άρθρο 30 παράγραφος 2 στοιχείο β) του κανονισμού (ΕΕ) 2016/1012.